##### LĪGUMS Nr. 8.4/222

##### Rēzeknē 2017.gada 10.martā

**Rēzeknes novada pašvaldība**,reģistrācijas Nr.90009112679, turpmāk – **Pasūtītājs**, no vienas puses, un **Edgars** **Jukna**, turpmāk – **Izpildītājs**, no otras puses, katrs atsevišķi vai abi kopā turpmāk arī **Puse** vai **Puses**, pamatojoties uz Pasūtītāja veiktā iepirkuma „Rēzeknes novadavokālās studijas „SKONAI” nodrošināšana ar māksliniecisko vadītāju un kustību un dejupedagogu” (identifikācijas Nr. RNP 2017/3), turpmāk – **Iepirkums**, rezultātiem, noslēdz šādu līgumu, turpmāk – **Līgums**, par sekojošo:

**1. Līguma priekšmets**

* 1. Pasūtītājs uzdod un apmaksā, bet Izpildītājs apņemas kvalitatīvi un savlaicīgi, ar saviem rīkiem un ierīcēm, kā arī ievērojot vokālās studijas „SKONAI” māksliniecisko specifiku, sniegt **kustību un deju pedagoga pakalpojumus**,turpmāk – **Pakalpojumi**, atbilstoši Latvijas Republikas normatīvo aktu prasībām, saskaņā ar Līguma noteikumiem un Tehnisko specifikāciju (Līguma 1.pielikums).

**2. Pušu pienākumi un atbildība**

* 1. Izpildītāja pienākumi:
		1. sniegt Pakalpojumus Pasūtītāja noteiktajos termiņos, saskaņā ar Līguma noteikumiem.
		2. Pasūtītāja pieprasījumā norādītajā termiņā sniegt rakstisku informāciju par Pakalpojumu sniegšanas procesu;
		3. rakstiski informēt Pasūtītāju par apstākļiem, kuru ietekme traucē vai varētu traucēt Pakalpojumu sniegšanu;
		4. izpildīt Pasūtītāja norādījumus un neizpaust informāciju, kas Izpildītājam kļuvusi zināma, sniedzot Pakalpojumus;
		5. atlīdzināt Pasūtītājam radītos tiešos un netiešos zaudējumus, kuros vainojams Izpildītājs;
		6. Līgumā noteiktajā kārtībā nodot Pasūtītājam ar Pakalpojumu sniegšanu saistīto informāciju;
		7. gadījumos, kad Pasūtītājs nodot lietošanā materiālās vērtības (priekšmetus, kas nodrošina vokālās studijas „SKONAI” pilnvērtīgu darbību), Izpildītājs kļūst par materiāli atbildīgo personu uz nodotajām materiālajām vērtībām. Nododot un saņemot materiālās vērtības tiek noformēti pieņemšanas – nodošanas akti;
		8. sniegt Pakalpojumus, ievērojot saistošus Pasūtītāja iekšējos nolikumus, instrukcijas u.c. dokumentus un Latvijas Republikas normatīvos aktus.
	2. Pasūtītāja pienākumi:
		1. pieņemt no Izpildītāja Līguma nosacījumiem atbilstošus Pakalpojumus Līgumā noteiktajā kārtībā;
		2. pēc Pakalpojumu pieņemšanas samaksāt Izpildītājam, saskaņā ar Līguma noteikumiem;
		3. nodot Izpildītājam ar Pakalpojumu sniegšanu saistīto informāciju un dokumentus.
	3. Izpildītājs nav tiesīgs Pakalpojumu sniegšanu uzticēt trešajai personai.
	4. Ja Pakalpojumu sniegšanai nepieciešams izmantot intelektuālo tiesību īpašnieku darbus, Izpildītājam jāsaņem to intelektuālo tiesību īpašnieku atļaujas, kas nepieciešamas Pakalpojumu nodrošināšanai.
	5. Pasūtītāja un Izpildītāja savstarpējās attiecības, kas nav noteiktas Līgumā, noregulējamas Latvijas Republikas Civillikumā noteiktajā kārtībā.

**3. Pakalpojumu sniegšanas laiks un nodošanas – pieņemšanas kārtība**

* 1. Pakalpojumu sniegšanas laiks ir **12** (divpadsmit) **mēneši** no Līguma noslēgšanas dienas.
	2. Pakalpojumi kopumā vai kādā to sniegšanas posmā tiek pieņemti, noformējot pieņemšanas – nodošanas aktu.
	3. Pakalpojumu pieņemšana notiek vienu reizi mēnesī.
	4. Par attiecīgajā laika posmā sniegtajiem Pakalpojumiem Izpildītājs, saskaņā ar Līgumam pievienoto pieņemšanas – nodošanas akta paraugu (Līguma 2.pielikums), līdz nākamā mēneša 5.(piektajam) datumam iesniedz Pasūtītājam pieņemšanas – nodošanas aktu 2 (divos) eksemplāros. Pēc pieprasījuma Pasūtītājam tiek iesniegta visa dokumentācija, kas saistīta ar Pakalpojumu sniegšanu attiecīgajā laika posmā.
	5. Pieņemšanas – nodošanas aktā jānorāda:

3.5.1.vai Pakalpojumi sniegti Līgumā noteiktajā termiņā;

3.5.2.vai sniegtie Pakalpojumi atbilst vai neatbilst Izpildītājam izvirzītajiem uzdevumiem un noteiktajai kvalitātei;

3.5.3.vai Līguma izpildes laikā bijušas pretenzijas par sniegto Pakalpojumu kvalitāti.

* 1. Gadījumā, ja Izpildītājs nesniedz Pakalpojumus vai kavē to sniegšanu, vai sniedz nekvalitatīvus Pakalpojumus, vai arī nepilda Līgumā noteiktos pienākumus, vai pienākumu izpilde ir nepilnīga, Pasūtītājam ir tiesības neparakstīt Izpildītāja iesniegto pieņemšanas – nodošanas aktu un izvirzīt pretenzijas. Pretenziju gadījumā Pasūtītājs un Izpildītājs sastāda divpusēju aktu, kurā norāda konstatēto nepilnību un trūkumu novēršanai nepieciešamo pasākumu apjomu un to izpildes termiņu uzskaitījumu.
	2. Pakalpojumi uzskatāmi par nodotiem Pasūtītājam, ja ir abpusēji parakstīts Pakalpojumu pieņemšanas – nodošanas akts, tomēr Pasūtītājam ir tiesības 10 (desmit) darba dienu laikā pēc Pakalpojumu pieņemšanas – nodošanas akta parakstīšanas celt pretenzijas par Pakalpojumu pieņemšanas – nodošanas laikā nenorādītajiem Pakalpojumu sniegšanā konstatētajiem trūkumiem.
	3. Ja Pasūtītājs ir cēlis pretenzijas Līguma 3.7.punktā noteiktajā termiņā, Izpildītājam ir pienākums nekavējoties, bet ne vēlāk kā 10 (desmit) dienu laikā, uz sava rēķina novērst visus trūkumus.
	4. Pēc Pasūtītāja pieprasījuma Izpildītājs 2 (divu) dienu laikā iesniedz Pasūtītājam:
		1. informāciju par Pakalpojumu sniegšanu;
		2. informāciju par faktoriem, kas traucē vai varētu traucēt Pakalpojumu sniegšanu.
	5. Izpildītājs sniedz Pakalpojumus un nodod tos Pasūtītājam Līgumā noteiktajā kārtībā, atbilstoši Pasūtītāja norādījumiem un normatīvajiem aktiem, kas regulē attiecīgu Pakalpojumu sniegšanu.

**4. Līguma darbības termiņš un tā izbeigšana**

* 1. Līgums stājas spēkā brīdī, kad to parakstījušas abas Puses, un ir spēkā līdz Pušu saistību pilnīgai izpildei.
	2. Līgums var tikt izbeigts, Pusēm savstarpēji rakstiski vienojoties, vai arī Līgumā noteiktajā kārtībā.
	3. Pasūtītājs, nosūtot Izpildītājam rakstisku paziņojumu, ir tiesīgs vienpusēji izbeigt Līgumu, ja konstatēts vismaz viens no šādiem gadījumiem:
		1. Izpildītājs neievēro Pasūtītāja noteiktos Pakalpojumu sniegšanas termiņus, un ja nokavējums ir sasniedzis vismaz 10 (desmit) dienas;
		2. Izpildītājs nepilda kādas citas Līgumā noteiktās saistības vai pienākumus, un ja šādu neizpildi nav novērsis 10 (desmit) dienu laikā pēc attiecīga rakstiska Pasūtītāja paziņojuma saņemšanas;
		3. tiek pārtraukts finansējums Līguma 1.1.punktā noteikto Pakalpojumu nodrošināšanai.
	4. Izbeidzot Līgumu 4.3.punktā noteiktajos gadījumos, Puses sagatavo un abpusēji paraksta atsevišķu aktu par faktiski sniegto Pakalpojumu apjomu un to vērtību. Sagatavojot aktu, Puses ņem vērā sniegto Pakalpojumu kvalitāti. Pasūtītājs samaksā Izpildītājam par saskaņā ar Līguma noteikumiem sniegtajiem Pakalpojumiem, atbilstoši sagatavotajam aktam.
	5. Pasūtītājs samaksu Līguma 4.4.punktā minētajā gadījumā veic 10 (desmit) darba dienu laikā pēc Līguma 4.4.punktā minētā akta parakstīšanas.

**5. Līguma summa un norēķinu kārtība**

* 1. Maksa par kvalitatīvi un savlaicīgi sniegtajiem Pakalpojumiem vienā mēnesī, ko Pasūtītājs maksā Izpildītājam saskaņā ar Finanšu piedāvājumu (Līguma 3.pielikums), sastāda **EUR** **526,49** (**pieci simti divdesmit seši *euro*, 49 centi**), ieskaitot visus ar atalgojumu saistītos nodokļus un iemaksas valsts budžetā, kuras veic Pasūtītājs.
	2. Līguma summa, tas ir, 12 (divpadsmit) mēnešu laikā sniegto Pakalpojumu cena sastāda **EUR 6317,88** (**seši tūkstoši trīs simti septiņpadsmit *euro*, 88 centi**).
	3. Pasūtītājs apmaksā Izpildītāja sniegtos Pakalpojumus, veicot ikmēneša maksājumus vienu reizi mēnesī pēc attiecīgo Pakalpojumu sniegšanas 15 (piecpadsmit) darba dienu laikā pēc Pakalpojumu pieņemšanas – nodošanas akta abpusējas parakstīšanas, ja Pasūtītājs Līgumā noteiktajā kārtībā nav izvirzījis pretenzijas pret Izpildītāju.
	4. Līguma summā ietvertas visas ar Pakalpojumu sniegšanu saistītās izmaksas.
	5. Nekvalitatīvi un Līguma noteikumiem neatbilstoši sniegtie Pakalpojumi netiek pieņemti un netiek apmaksāti līdz trūkumu novēršanai un Pakalpojumu pieņemšanai.

**6. Konfidencialitāte**

* 1. Puses apņemas ievērot pilnīgu konfidencialitāti attiecībā uz visiem jautājumiem, kas saistīti ar Līgumu, un bez abpusējas vienošanās nenodot jebkādus dokumentus vai informāciju trešajām personām.
	2. Izpildītājam nav aizliegts sniegt informāciju tā profesionāliem konsultantiem ar nosacījumu, ka personas, kam būs pieejama šī informācija, būs iepazinušies ar konfidencialitātes nosacījumiem un uzņemsies Līgumā noteiktajiem līdzīgus konfidencialitātes nosacījumus.
	3. Līguma 6.1. un 6.2.punkta nosacījumi un ierobežojumi neattiecas uz informāciju:
		1. kura ir vai kļūst publiski pieejama, nepārkāpjot Līguma nosacījumus;
		2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi;
		3. kuras izpaušana nepieciešama profesionālu pienākumu ietvaros vai pēc valsts vai pašvaldības iestāžu pieprasījuma Latvijas Republikas normatīvajos aktos noteiktajos gadījumos.

**7. Strīdu izšķiršanas kārtība**

7.1. Strīdus, kas Pusēm var rasties Līguma izpildes laikā, Puses risina savstarpēji vienojoties, bet, ja tas nav iespējams, Latvijas Republikas normatīvajos aktos paredzētajā kārtībā.

**8. Nepārvarama vara**

* 1. Ja kāda no Pusēm nevar izpildīt Līguma saistības no sevis neatkarīgu un iepriekš neparedzētu apstākļu dēļ, tādu kā dabas stihijas, kara stāvoklis, politiskā situācija, kompetentu valsts iestāžu aizliegumi, Līguma izpilde tiek atlikta līdz šo apstākļu darbības izbeigšanai, bet ne ilgāk kā uz 2 (diviem) mēnešiem.
	2. Pēc Līguma 8.1.punktā minētā termiņa beigām Līgums var tikt izbeigts vai, savstarpēji vienojoties, var tikt pagarināta Līguma saistību izpilde. Ja Līgums tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
	3. Puse, kurai kļuvis neiespējami izpildīt Līguma saistības nepārvaramas varas apstākļu dēļ, 5 (piecu) dienu laikā paziņo otrai Pusei par šādu apstākļu rašanos vai izbeigšanos. Ja šajā punktā noteiktajā laikā nav paziņots par nepārvaramas varas apstākļiem, attiecīgā Puse zaudē tiesības atsaukties uz tiem.

**9. Citi noteikumi**

* 1. Līgums ir saistošs Pušu tiesību un saistību pārņēmējiem.
	2. Līgums sastādīts latviešu valodā 2 (divos) eksemplāros, katrs uz 4 (četrām) lapām, pa vienam eksemplāram katrai Pusei. Abiem Līguma eksemplāriem ir vienāds juridisks spēks. Līgumam ir 3 (trīs) pielikumi uz 3 (trim) lapām.
	3. Par Līguma grozījumiem un papildinājumiem Puses vienojas rakstiski saskaņā ar Publisko iepirkumu likuma 61.pantu. Rakstiskās vienošanās pievienojamas Līgumam un tās kļūst par Līguma neatņemamu sastāvdaļu.
	4. Jautājumi, kas nav noregulēti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
	5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums, izpildot Līgumu, piemērot spēkā esošo normatīvo aktu prasības.
	6. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tā nekavējoties paziņo par to otrai Pusei.
	7. Lai nodrošinātu kvalitatīvu Līguma saistību izpildi, operatīvo jautājumu risināšanai, Pakalpojumu kvalitātes kontrolei un pieņemšanas – nodošanas aktu parakstīšanai Puses nosaka kontaktpersonas Līguma izpildes laikā:
		1. no Pasūtītāja puses: Rēzeknes novada pašvaldības Kultūras nodaļas vadītāja;
		2. no Izpildītāja puses: Edgars Jukna.
	8. Līguma neatņemamas sastāvdaļas ir sekojoši pielikumi:
		1. Līguma 1.pielikums „Tehniskā specifikācija” – uz vienas lapas;
		2. Līguma 2.pielikums „Pakalpojumu pieņemšanas – nodošanas akts” (paraugs) – uz vienas lapas;
		3. Līguma 3.pielikums „Finanšu piedāvājums” – uz vienas lapas.

**10. Pušu rekvizīti un paraksti**

|  |  |
| --- | --- |
| PASŪTĪTĀJS **Rēzeknes novada pašvaldība**  | IZPILDĪTĀJS **Edgars Jukna** |